CELEX: 32011R0156
Language: lt
Date: 2010-12-13 00:00:00
Title: 2010 m. gruodžio 13 d. Tarybos reglamentas (ES) Nr. 156/2011 dėl žvejybos galimybių paskirstymo pagal Europos bendrijos ir Federacinių Mikronezijos Valstijų partnerystės susitarimo dėl žvejybos Federacinių Mikronezijos Valstijų vandenyse protokolą

25.2.2011   
            
            
               LT
            
            
               Europos Sąjungos oficialusis leidinys
            
            
               L 52/66
            
         TARYBOS REGLAMENTAS (ES) Nr. 156/2011
   2010 m. gruodžio 13 d.
   dėl žvejybos galimybių paskirstymo pagal Europos bendrijos ir Federacinių Mikronezijos Valstijų partnerystės susitarimo dėl žvejybos Federacinių Mikronezijos Valstijų vandenyse protokolą
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               2010 m. gegužės 7 d. parafuotas naujas Europos bendrijos ir Federacinių Mikronezijos Valstijų partnerystės susitarimo dėl žvejybos Federacinių Mikronezijos Valstijų vandenyse (1) (toliau – Susitarimas) protokolas (toliau – Protokolas). Protokolas suteikia ES laivams žvejybos galimybes vandenyse, į kuriuos Federacinės Mikronezijos Valstijos turi suverenias teises arba kurie priklauso jų jurisdikcijai žuvininkystės srityje.
            
         
               (2)
            
            
               2010 m. gruodžio 13 d. Taryba priėmė Sprendimą 2011/116/ES (2) dėl Protokolo pasirašymo ir laikino taikymo.
            
         
               (3)
            
            
               Turėtų būti nustatytas žvejybos galimybių paskirstymo valstybėms narėms metodas Protokolo 13 straipsnyje nustatytam penkerių metų laikotarpiui, taip pat Protokolo laikino taikymo laikotarpiui.
            
         
               (4)
            
            
               Pagal 2008 m. rugsėjo 29 d. Tarybos sprendimo (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse (3) 10 straipsnio 1 dalį, jei paaiškėja, kad nevisiškai išnaudotos pagal Protokolą Europos Sąjungai skiriamos žvejybos galimybės, Komisija turėtų pranešti atitinkamoms valstybėms narėms. Jei per terminą, kurį turi nustatyti Taryba, atsakymas negaunamas, tai laikoma patvirtinimu, kad atitinkamos valstybės narės laivai atitinkamu laikotarpiu savo žvejybos galimybes išnaudoja nevisiškai. Tas terminas turėtų būti nustatytas.
            
         
               (5)
            
            
               Šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,
            
         PRIĖMĖ ŠĮ REGLAMENTĄ:
   1 straipsnis
   1.   Protokole nustatytos žvejybos galimybės valstybėms narėms paskirstomos taip:
   
               a)
            
            
               tunus gaubiamaisiais tinklais žvejojantys laivai:
               
                           Ispanija
                        
                        
                           5 laivai
                        
                     
                           Prancūzija
                        
                        
                           1 laivas
                        
                     
         
               b)
            
            
               dreifinėmis ūdomis žvejojantys laivai:
               
                           Ispanija
                        
                        
                           12 laivų
                        
                     
         2.   Nedarant poveikio Susitarimui ir Protokolui, taikomas Reglamentas (EB) Nr. 1006/2008.
   3.   Jei pagal 1 dalyje nurodytų valstybių narių paraiškas dėl žvejybos leidimų Protokole numatytos žvejybos galimybės neišnaudojamos, Komisija svarsto bet kurios kitos valstybės narės paraiškas dėl žvejybos leidimų pagal Reglamento (EB) Nr. 1006/2008 10 straipsnį.
   To reglamento 10 straipsnio 1 dalyje nurodytas terminas yra 10 darbo dienų.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 13 d.
      
         
            Tarybos vardu
         
         
            Pirmininkas
         
         K. PEETERS
      
   
   
      (1)  OL L 151, 2006 6 6, p. 3.
   
      (2)  Žr. šio Oficialiojo leidinio p. 1.
   
      (3)  OL L 286, 2008 10 29, p. 33.